Richa chaddha speaks about Swara bhaskar
Publish Date:Fri, 14 Sep 2018 06:33 PM (IST)
रूपेशकुमार गुप्ता, मुंबईl फिल्म अभिनेत्री ऋचा चड्ढा ने मुंबई में जागरण डॉट कॉम से बातचीत में कहा कि स्वरा भास्कर एक्सट्रीम लेफ्टिस्ट विचारधारा की है और स्कूली दिनों से ही नारेबाजी और प्रदर्शन किया करती थीl वह स्कूल में उनकी सीनियर रह चुकी हैं, जिसके चलते वह उनके स्वाभाव के बारे में जानती हैंl
ऋचा चड्ढा ने यह भी कहा कि दो अलग विचारधाराओं के लोगों को एक साथ बैठकर बात करना चाहिए और जो तर्क के आधार पर सही हो उसे करना चाहिए। और वे इस बात को मानती है, ना कि एक दूसरे पर एक दूसरे की विचारधारा को थोपने की बात से सहमत हैं। स्वरा भास्कर से जुड़ी बातें उन्होंने उपरोक्त विषय में कही थीl ऋचा चड्ढा ने यह भी कहा कि वह उनके जीवन में ट्रोल को ज्यादा महत्व नहीं देती हैं। बल्कि अब उन्हें लगता है कि अगर कोई ट्रोल ना करे, तो ऐसा लगता है कि कुछ हुआ ही नहींl
ऋचा चड्ढा ने भारत में दुष्कर्म पर बने कानूनों पर भी अपनी बात रखी रिचा चड्ढा कहती हैं कि दुष्कर्म से जुड़ा कानून कठोर होने के बाद भी समाज में उसका परिवर्तन दिखाई नहीं दे रहा है और दुष्कर्म की घटनाएं बढ़ रही हैंl उन्होंने यह भी कहा कि एक दूसरे पर आरोप प्रत्यारोप करने के बजाय परिस्थिति की गंभीरता को समझ कर उससे निपटने की आवश्यकता हैl रिचा चड्ढा की 14 सितंबर को फिल्म लव सोनिया रिलीज हो चुकी है। उन्होंने इस फिल्म में एक सेक्स वर्कर की भूमिका निभाई हैl फिल्म में उनके अलावा हॉलीवुड अभिनेत्री डेमी मूर, फ्रीडा पिंटो, मनोज वाजपेयी, अनुपम खेर की अहम भूमिका हैl
स्वरा भास्कर की बात करें तो उनकी हालिया फिल्म वीरे दी वेडिंग थी। इस फिल्म में उनके अलावा करीना कपूर खान, सोनम कपूर और शिखा तलसानिया भी थी।